S-321/2018

Dómur

Mál þetta, sem dómtekið var 4. október 2019, er höfðað með ákæru lögreglustjórans á höfuðborgarsvæðinu, útgefinni 12. júní 2018, fyrir „eftirgreind hegningar, umferðar og fíkniefnalagabrot á árinu 2017:

1. Hótanir með því að hafa, mánudaginn 13. febrúar, hótað barnsföður sínum og fyrrverandi maka, B, kt. 0000000000, lífláti og hótað að drepa kærustu, [barnsmóður], dóttur og systur en hótunin var til þess fallin að vekja upp hjá B ótta um líf sitt, heilbrigði og velferð.

Mál 00720174136

2. Líkamsárás með því að hafa, fimmtudaginn 11. maí í Reykjavík, veist með ofbeldi að C, kt. 0000000000, slegið hann á vinstri vanga, kýlt í höku hans og klórað, með þeim afleiðingum að C hlaut bólgu á vinstri vanga og klórsár á nef.

Mál 007201725833

3. Umferðar og fíkniefnalagabrot með því að hafa, laugardaginn 21. október, ekið bifreiðinni [...] óhæf um að stjórna henni örugglega vegna áhrifa ávana og fíkniefna (í blóði mældist Amfetamín 105 ng/ml, Tetrahýdrókannabínól 23 ng/ml, Odesemetýltramadól 75 ng/ml og Tramadól 310 ng/ml) um Barónsstíg uns lögregla stöðvaði aksturinn og fyrir að hafa á sama tíma haft í vörslum sínum 0,89 g af maríhúana sem lögregla fann við leit og lagði hald á.

Mál 007201764174

Teljast brot í 1. lið varða við 233. gr. og brot í 2. lið við 1. mgr. 217. gr., almennra hegningarlaga nr. 19/1940. Brot í 3. lið telst varða við 1. mgr., sbr. 2. mgr. 45. gr. a., sbr. sbr. 1. mgr. 100. gr. umferðarlaga nr. 50/1987. sbr. 5. gr. laga nr. 66/2006 og 2. gr., sbr.

5. gr. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærða verði dæmd til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Jafnframt er þess krafist að ákærða verði dæmd til að sæta upptöku á framangreindum fíkniefnum samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærða kom fyrir dóm og játaði sök samkvæmt ákæru. Með játningu sinni, sem fær stoð í gögnum málsins, telst hún sönn að sök og hefur unnið sér til refsingar en háttsemi hennar er rétt færð til refsiákvæða í ákæru. Hinn 29. desember 2017 var gerð sátt við ákærðu sem fól í sér 75.000 króna sekt vegna fíkniefnalagabrots. Þau brot sem ákærða er nú sakfelld fyrir framdi hún áður en sáttin var gerð og verður henni því nú gerður hegningarauki. Verður refsing hennar ákveðin fangelsi í tvo mánuði, en fresta skal fullnustu þeirrar refsingar, og 194.000 króna sekt í ríkisjóð en fjórtán daga fangelsi komi í stað fjársektarinnar verði hún ekki greidd innan fjögurra vikna frá birtingu dómsins. Ákærða verður svipt ökurétti í eitt ár. Fallast ber á upptökukröfu. Loks verður ákærðu gert að greiða 231.880 króna málsvarnarþóknun skipaðs verjanda síns, Þ-kk-ef Þ-kk-ef lögmanns og er virðisaukaskattur innifalinn, og 235.803 króna annan sakarkostnað. Af hálfu ákæruvaldsins fór E-kvk-nf H-kvk-nf með málið fyrir dómi. Þ-kk-nf D-kk-nf kveður upp dóm þennan.

D Ó M S O R Ð

Ákærða, X, sæti fangelsi í tvo mánuði og greiði 194.000 króna sekt í ríkissjóð. Fullnustu fangelsisrefsingarinnar skal frestað og niður falli hún að liðnum tveimur árum haldi ákærða almennt skilorð 57. gr. laga nr. 19/1940. Greiði ákærða ekki fjársektina innan fjögurra vikna frá birtingu dómsins sæti ákærða fjórtán daga fangelsi.

Ákærða er svipt ökurétti í eitt ár frá birtingu dómsins að telja.

Upptæk eru gerð 0,89 g af maríhúana sem lögregla lagði hald á við rannsókn málsins.

Ákærða greiði 231.880 króna málsvarnarþóknun skipaðs verjanda síns, Þ-kk-ef Þ-kk-ef lögmanns, og 235.803 króna annan sakarkostnað.

Þ-kk-nf D-kk-nf

Þ-kk-nf D-kk-nf